CELEX: 32020R1542
Language: lv
Date: 2020-10-21 00:00:00
Title: Eiropas Parlamenta un Padomes Regula (ES) 2020/1542 (2020. gada 21. oktobris), ar ko groza Regulu (ES) Nr. 1303/2013 attiecībā uz ikgadējā priekšfinansējuma korekciju 2021.–2023. gadam

26.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 356/1
               
            
         EIROPAS PARLAMENTA UN PADOMES REGULA (ES) 2020/1542
         (2020. gada 21. oktobris),
         ar ko groza Regulu (ES) Nr. 1303/2013 attiecībā uz ikgadējā priekšfinansējuma korekciju 2021.–2023. gadam
         EIROPAS PARLAMENTS UN EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 177. pantu,
         ņemot vērā Eiropas Komisijas priekšlikumu,
         pēc leģislatīvā akta projekta nosūtīšanas valstu parlamentiem,
         ņemot vērā Eiropas Ekonomikas un sociālo lietu komitejas atzinumu (1),
         pēc apspriešanās ar Reģionu komiteju,
         saskaņā ar parasto likumdošanas procedūru (2),
         tā kā:
         
                     (1)
                  
                  
                     Eiropas Parlamenta un Padomes Regula (ES) Nr. 1303/2013 (3) paredz kopīgus un vispārīgus noteikumus, kas piemērojami Eiropas strukturālajiem un investīciju fondiem.
                  
               
                     (2)
                  
                  
                     Pierādījumi liecina, ka ikgadējais priekšfinansējums ir noteikts īpaši augstā līmenī, salīdzinot ar finanšu pārvaldības prasībām, kas izriet no darbības programmu īstenošanas; tas jo īpaši attiecas uz 2021.–2023. budžeta gadu.
                  
               
                     (3)
                  
                  
                     Lai mazinātu spiedienu uz maksājumu apropriācijām Savienības budžetā 2021.–2023. budžeta gadā un uzlabotu maksājumu prasību prognozējamību, tādējādi sekmējot pārredzamāku budžeta plānošanu un sakārtotāku maksājumu profilu, ikgadējā priekšfinansējuma likme minētajos gados būtu jāsamazina.
                  
               
                     (4)
                  
                  
                     Tāpēc Regula (ES) Nr. 1303/2013 būtu attiecīgi jāgroza,
                  
               IR PIEŅĒMUŠI ŠO REGULU.
         
            1. pants
            Regulas (ES) Nr. 1303/2013 134. panta 2. punktu groza šādi:
            
                        a)
                     
                     
                        piekto ievilkumu aizstāj ar šādu:
                        
                                    “—
                                 
                                 
                                    2020. gadā: 3 %”;
                                 
                              
                  
                        b)
                     
                     
                        pievieno šādu ievilkumu:
                        
                                    “—
                                 
                                 
                                    2021. līdz 2023. gadam: 2 %.”
                                 
                              
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 21. oktobrī
            
               
                  Eiropas Parlamenta vārdā –
               
               
                  priekšsēdētājs
               
               D. M. SASSOLI
            
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  OV C 159, 10.5.2019., 45. lpp.
         
         
            (2)  Eiropas Parlamenta 2019. gada 4. aprīļa nostāja (Oficiālajā Vēstnesī vēl nav publicēta) un Padomes 2020. gada 7. oktobra lēmums.
         
            (3)  Eiropas Parlamenta un Padomes Regula (ES) Nr. 1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (OV L 347, 20.12.2013., 320. lpp.).